Σαλάτα με κόκκινο λάχανο, ξινόμηλο, κουκουνάρι και ξερά σύκα
Πλούσια και γευστική σαλάτα με λεπτοκομμένο κόκκινο λάχανο και ξινόμηλο. Το καβουρδισμένο κουκουνάρι και τα ξερά σύκα της δίνουν πιο γιορτινό χαρακτήρα.
1 μικρό κόκκινο λάχανο, λεπτοκομμένο, 1 ραντίτσιο, καλά πλυμένο και χοντροκομμένο (προαιρετικά), 2 κουτ. σούπας ελαιόλαδο , 1 μέτριο καρότο, χοντροτριμμένο, 1 ξινόμηλο, καθαρισμένο και κομμένο σε λεπτά μπαστουνάκια (ή σε κυβάκια 1 εκ.), 80 γρ. σύκα ξερά, ψιλοκομμένα, 2 κουτ. σούπας κουκουνάρι (καβουρδισμένο σε αντικολλητικό τηγάνι, χωρίς λιπαρή ουσία για περίπου 2 λεπτά, σε δυνατή φωτιά), 2 κουτ. σούπας φύλλα μαϊντανού, ψιλοκομμένα, 8 φέτες προσούτο, κατά προτίμηση Ευρυτανίας, σε ψιλά καρέ , αλάτι, φρεσκοτριμμένο πιπέρι, 80 ml ελαιόλαδο, 1 κουτ. γλυκού μουστάρδα απαλή, 1 κουτ. σούπας βαλσαμική κρέμα, 2 κουτ. σούπας βαλσαμικό ξίδι, 1 κουτ. γλυκού μέλι, 2 κουτ. γλυκού χυμός λεμονιού, αλάτι, φρεσκοτριμμένο πιπέρι
Για τη σαλάτα με κόκκινο λάχανο, ξινόμηλο, κουκουνάρι και ξερά σύκα, αν επιλέξουμε να βάλουμε και ραντίτσιο, προθερμαίνουμε τον φούρνο στους 170° C και στρώνουμε ένα ταψάκι με λαδόκολλα.Απλώνουμε το ραντίτσιο σε μία στρώση, αλατοπιπερώνουμε, ραντίζουμε με το λάδι και ψήνουμε για περίπου 10 λεπτά ή μέχρι να «μαυρίσει» λίγο στην επιφάνεια.Ρίχνουμε στον κάδο του πολυκόφτη όλα τα υλικά για τη σάλτσα και 2 κουτ. σούπας νερό και τα χτυπάμε μέχρι να ομογενοποιηθούν.Σε μια σαλατιέρα ανακατεύουμε το λάχανο με το καρότο, το μήλο, τον μαϊντανό, το κουκουνάρι και αλατοπίπερο.Περιχύνουμε με τη μισή ποσότητα της σάλτσας και σκορπίζουμε ομοιόμορφα το ραντίτσιο (αν βάλουμε) και τα σύκα.Περιχύνουμε με την υπόλοιπη σάλτσα και στολίζουμε με τις φέτες προσούτο.
Κουκουνάρι,Λάχανο,Μήλο,Ξερά σύκα